CELEX: 32016R1705
Language: hu
Date: 2016-09-09 00:00:00
Title: Az Európai Központi Bank (EU) 2016/1705 rendelete (2016. szeptember 9.) a kötelező tartalékok alkalmazásáról szóló 1745/2003/EK rendelet módosításáról (EKB/2016/26)

23.9.2016   
               
               
                  HU
               
               
                  Az Európai Unió Hivatalos Lapja
               
               
                  L 257/10
               
            AZ EURÓPAI KÖZPONTI BANK (EU) 2016/1705 RENDELETE
      (2016. szeptember 9.)
      a kötelező tartalékok alkalmazásáról szóló 1745/2003/EK rendelet módosításáról (EKB/2016/26)
      AZ EURÓPAI KÖZPONTI BANK KORMÁNYZÓTANÁCSA,
      tekintettel a Központi Bankok Európai Rendszere és az Európai Központi Bank Alapokmányára és különösen annak 19.1. cikkére,
      tekintettel a kötelező tartalékok Európai Központi Bank által történő alkalmazásáról szóló, 1998. november 23-i 2531/98/EK tanácsi rendeletre (1),
      mivel:
      
                  (1)
               
               
                  A bankközi források tartalékalapból való kizárása érdekében a hitelviszonyt megtestesítő értékpapírok kategóriájába tartozó, két évig terjedő futamidejű kötelezettségek esetében alkalmazott bármely egységes levonásnak a) a hitelintézetek által kibocsátott és más hitelintézeteknél, az EKB-nál és a részt vevő nemzeti központi bankoknál tartott értékpapírok állományának és b) a hitelintézetek által kibocsátott ilyen értékpapírok teljes kinnlévő állományának az euroövezet egészére érvényes makroarányán kell alapulnia. Az 1745/2003/EK európai központi banki rendelet (EKB/2003/9) (2) 3. cikkének (2) bekezdésében rögzített egységes levonás alkalmazásának módját tovább kell pontosítani.
               
            
                  (2)
               
               
                  Ezért az 1745/2003/EK rendeletet (EKB/2003/9) ennek megfelelően módosítani kell,
               
            ELFOGADTA EZT A RENDELETET:
      1. cikk
      Módosítások
      Az 1745/2003/EK rendelet (EKB/2003/9) a következőképpen módosul:
      
                  1.
               
               
                  A 3. cikk a következőképpen módosul:
                  
                              a)
                           
                           
                              Az (1) és a (2) bekezdés helyébe a következő szöveg lép:
                              „(1)   Az intézmények tartalékalapja a pénzeszközök elfogadásából származó, az EKB 1071/2013/EU európai központi banki rendeletben (EKB/2013/33) (*) meghatározott adatszolgáltatási keretrendszerének megfelelő következő forrásokat foglalja magában:
                              
                                          a)
                                       
                                       
                                          betétek; és
                                       
                                    
                                          b)
                                       
                                       
                                          hitelviszonyt megtestesítő kibocsátott értékpapírok.
                                       
                                    Amennyiben egy intézménynek kötelezettségei vannak a részt vevő tagállamokon kívül található fióktelepével, illetve központi ügyvezetésének helyével vagy székhelyével szemben, az intézménynek e kötelezettségeket bele kell számítania a tartalékalapba.
                              (2)   Nem tartoznak a tartalékalapba a következő források:
                              
                                          a)
                                       
                                       
                                          az EKB kötelező tartalékképzési követelményei alól a 2. cikk (3) bekezdésének értelmében mentesülő intézmények listáján nem szereplő bármely intézménnyel szembeni kötelezettségek; és
                                       
                                    
                                          b)
                                       
                                       
                                          az EKB-val vagy a részt vevő NKB-kkal szembeni kötelezettségek.
                                       
                                    
                                 (*)  Az Európai Központi Bank 1071/2013/EU rendelete (2013. szeptember 24.) a monetáris pénzügyi intézmények ágazati mérlegéről (EKB/2013/33) (HL L 297., 2013.11.7., 1. o.).”"
						
                           
                        
                              b)
                           
                           
                              A szöveg a következő (2a) bekezdéssel egészül ki:
                              „(2a)   Az (1) bekezdés a) pontjában említett »betétek« kötelezettségkategória esetében a (2) bekezdésben említett kizárást a következő módon kell elvégezni: az intézménynek bizonyítékkal kell szolgálnia az érintett részt vevő NKB számára a (2) bekezdés a) és a b) pontjában említett kötelezettségek összegéről, és a bizonyítékkal alátámasztott összeget le kell vonni a tartalékalapból.
                              Az (1) bekezdés b) pontjában említett »hitelviszonyt megtestesítő kibocsátott értékpapírok« kötelezettségkategória esetében a (2) bekezdésben említett kizárást egy adott összegnek a tartalékalapból történő levonása útján, a következő módon kell elvégezni:
                              
                                          a)
                                       
                                       
                                          az intézménynek bizonyítékkal kell szolgálnia az érintett részt vevő NKB számára a (2) bekezdés a) és a b) pontjában említett kötelezettségek összegéről, és a bizonyítékkal alátámasztott összeget le kell vonni a tartalékalapból;
                                       
                                    
                                          b)
                                       
                                       
                                          amennyiben az intézmény nem tud bizonyítékkal szolgálni az érintett részt vevő NKB számára a (2) bekezdés a) és a b) pontjában említett kötelezettségek összegéről, az intézmény az EKB honlapján közzétett egységes levonást az által kibocsátott, két évig terjedő eredeti futamidejű, hitelviszonyt megtestesítő értékpapírok kinnlévő állományára alkalmazza.”
                                       
                                    
                        
            
                  2.
               
               
                  A rendeletben mindenütt el kell hagyni a „pénzügyi és bankstatisztikai” és „pénzügyi és banki statisztikai” kifejezéseket.
               
            2. cikk
      Záró rendelkezések
      Ez a rendelet 2016. december 14-én lép hatályba.
      
         Ez a rendelet a Szerződéseknek megfelelően teljes egészében kötelező és közvetlenül alkalmazandó a tagállamokban.
         Kelt Frankfurt am Mainban, 2016. szeptember 9-én.
         
            
               az EKB Kormányzótanácsa részéről
            
            
               az EKB elnöke
            
            Mario DRAGHI
         
      
      
         (1)  HL L 318., 1998.11.27., 1. o.
      
      
         (2)  Az Európai Központi Bank 1745/2003/EK rendelete (2003. szeptember 12.) a kötelező tartalékok alkalmazásáról (EKB/2003/9) (HL L 250., 2003.10.2., 10. o.).